《少年子》
宋代·周行己

临洮少年子，白马黄金羁。醉向垆边宿，小女倩缝衣。

不惜千金赠，只惜少年时。当时不行乐，过时空自悲。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。